S-793/2018

Mál þetta, sem dómtekið var 13. maí sl., er höfðað með ákæru, útgefinni af lögreglustjóranum á höfuðborgarsvæðinu 20. nóvember 2018, á hendur X, kt. [...], [...], [...], [...], fyrir eftirtalin umferðar og hegningarlagabrot:

I

Umferðarlagabrot í Reykjavík á árinu 2018, nema annað sé tekið fram, með því að hafa:

1. Miðvikudaginn 27. desember 2017 ekið bifreiðinni [...] svipt ökurétti og undir áhrifum áfengis (vínandamagn í blóði mældist 1,21 ‰) um Esjugrund uns aksturinn var stöðvaður skömmu síðar við Esjugrund 53.

2. Sunnudaginn 15. apríl ekið sömu bifreið svipt ökurétti um Vesturlandsveg að Esjustofu uns aksturinn var stöðvaður skömmu síðar.

3. Að kvöldi laugardagsins 12. maí ekið sömu bifreið svipt ökurétti og undir áhrifum áfengis (vínandamagn í blóði mældist 2,17 ‰) austur Bústaðaveg að Reykjanesbraut uns aksturinn var stöðvaður skömmu síðar við gatnamót Bústaðavegar og Reykjanesbrautar.

4. Aðfaranótt fimmtudagsins 21. júní ekið sömu bifreið svipt ökurétti og undir áhrifum áfengis (vínandamagn í blóði mældist 1,08 ‰) um Bæjarháls uns aksturinn var stöðvaður skömmu síðar á Bæjarhálsi við Brekkubæ á móts við Vifilfell.

II 2

Hegningarlagabrot, þjófnað, með því að hafa miðvikudaginn 30. ágúst í vínbúð ÁTVR Helluhrauni 1618, Hafnarfirði, tekið flösku af Koskenkorva Valhalla, að verðmæti kr. 3.999,, úr hillu verslunarinnar og stungið undir flík sem hún var með, farið að afgreiðsluborði og greitt fyrir aðra vöru, sem hún var með, og síðan gengið út úr versluninni án þess að greiða fyrir Koskenkorva Valhalla flöskuna.

Teljast brot í öllum liðum I. kafla varða við 1. mgr. 48. gr., og brot í lið 1 og 3 auk þess við 1. sbr. 3. mgr. 45. gr., en brot í lið 4 auk þess við 1. sbr. 2. mgr. 45. gr., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997, þá telst brot í kafla II varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar, skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Í málinu gerir E-kvk-nf S-kvk-nf, hdl., f.h. kröfuhafa, A, kt. [...], [...] ÁTVR, kröfu um að ákærðu verði gert að greiða kröfuhafa skaðabætur að fjárhæð kr. 3.999, auk vaxta skv. 8. gr. l. nr. 38/2001 af þeirri fjárhæð frá 30. ágúst 2017 til 19. nóvember 2017. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Þá var einnig gefin út ákæra á hendur ákærðu, af lögreglustjóranum á höfuðborgarsvæðinu 3. maí 2019 „fyrir þjófnað með því að hafa, föstudaginn 29. september 2017, í verslun Áfengis og tóbaksverslunar ríkisins, Spönginni 25, Reykjavík, stolið flösku af Eldvatni að verðmæti kr. 3.900.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Í málinu gerir E-kvk-nf S-kvk-nf, hdl., f.h. Áfengis og tóbaksverslunar ríkisins (ÁTVR), kt. 4101694369, kröfu um að ákærðu X, kt. [...], verði gert að greiða kröfuhafa skaðabætur að fjárhæð kr. 3.900, auk vaxta skv. 8. gr. l. nr. 38/2001 af þeirri fjárhæð frá 29. september 2017 til 19. nóvember 2017. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.“

Verjandi ákærðu krefst sýknu af II. kafla ákæru frá 20. nóvember 2018 og ákæru frá 3. maí 2019, en að öðru leyti vægustu refsingar sem lög leyfa og hæfilegrar þóknunar sér til handa sem greidd verði úr ríkissjóði að hluta eða öllu leyti. Þá krefst hann frávísunar einkaréttarkröfu. 3

Málsatvik

Ákærða hefur fyrir dómi skýlaust játað að hafa framið þau brot sem henni eru gefin að sök í öllum ákæruliðum I. kafla ákærunnar frá 20. nóvember 2018. Ákærða neitar hins vegar sök í II. kafla ákæru frá 20. nóvember 2018 og ákæru frá 3. maí 2019.

Með bréfi 19. október 2017 kærði Áfengis og tóbaksverslun ríkisins til lögreglu meintan þjófnað ákærðu á áfengi úr vínbúð ÁTVR að Helluhrauni 1618 í Hafnarfirði þann 30. ágúst 2017. Farið var fram á rannsókn og refsingu í samræmi við brotið. Í kærunni kemur fram að ákærða hafi framangreindan dag stolið einni flösku af Koskenskorva Valhalla úr versluninni. Meðfylgjandi kærunni voru upptökur úr myndavélakerfi verslunarinnar þar sem sjá má ákærðu taka flösku úr hillu og stinga inn í flík sem hún hafði í fanginu. Þá sést hún ganga að afgreiðslukassa þar sem hún greiddi fyrir aðrar vörur. Ákærða yfirgaf verslunina án þess að greiða fyrir flöskuna eða gera grein fyrir henni. Andvirði flöskunnar var 3.999 krónur.

Með bréfi sama dag kærði Áfengis og tóbaksverslun ríkisins til lögreglu meintan þjófnað ákærðu á áfengi úr vínbúð ÁTVR að Spönginni 25 í Reykjavík þann 29. september 2017. Farið var fram á rannsókn og refsingu í samræmi við brotið. Í kærunni kemur fram að ákærða hafi framangreindan dag stolið einni flösku af Eldvatni úr versluninni. Meðfylgjandi kærunni voru upptökur úr myndavélakerfi verslunarinnar þar sem sjá má ákærðu taka flösku úr hillu og stinga undir veski sitt. Þá sést hún ganga að afgreiðslukassa þar sem hún greiddi fyrir aðrar vörur en stinga veski sínu og flöskunni í tösku sem hún hafði meðferðis. Ákærða yfirgaf verslunina án þess að greiða fyrir flöskuna eða gera grein fyrir henni. Andvirði flöskunnar var 3.900 krónur.

Framburður ákærðu fyrir dómi

Varðandi fyrra atvikið lýsti ákærða því fyrir dóminum að hún hefði verið undir verulegum áfengisáhrifum og hefði tekið flöskuna af gáleysi. Hún kvaðst einungis muna lítillega eftir þessu og hafa flýtt sér að greiða fyrir flöskuna þegar málið hefði komið upp. Henni hefði verið sagt að málið myndi þá falla niður.

Varðandi seinna atvikið kvaðst ákærða ekki muna eftir þessu. Hún hefði ekki verið edrú á þessum tíma og þetta hefði gerst óvart. Hún þekkti sjálfa sig á myndum frá atvikinu.

Þá greindi ákærða frá stöðu sinni í dag og meðferð sem hún hefði sótt.

Niðurstaða 4

Ákærða hefur fyrir dómi játað skýlaust að hafa framið þau brot sem henni eru gefin að sök í öllum ákæruliðum I. kafla ákærunnar frá 20. nóvember 2018 og er játning hennar studd sakargögnum. Verður hún sakfelld fyrir þau brot og eru þau rétt heimfærð til refsiákvæða í ákærunni.

Ákærða hefur neitað sök samkvæmt II. kafla ákæru frá 20. nóvember 2018 og ákæru frá 3. maí 2019. Hún hefur í báðum tilvikum viðurkennt að hafa tekið flöskurnar sem um ræðir en kveðst hafa verið undir áhrifum áfengis og ekki hafa haft ásetning til þjófnaðar.

Í málinu liggja frammi upptökur af atvikum. Í báðum tilvikum sést hvar ákærða hylur flöskurnar, gengur svo að afgreiðslukassa og greiðir fyrir aðrar vörur. Í fyrra sinnið stakk ákærða flöskunni undir flík sem hún hélt á en í síðara skiptið undir veski sem hún hélt á og setti svo bæði ofan í tösku við afgreiðslukassann á sama tíma og hún greiddi fyrir aðrar vörur. Háttsemi ákærðu bendir ótvírætt til þess að að um ásetning hafi verið að ræða og verður að telja framburður hennar að um einhvers konar mistök eða gáleysi hafi verið að ræða ótrúverðugan. Þá leysir ölæði eða önnur víma mann ekki undan refsiábyrgð, sbr. 17. gr. almennra hegningarlaga. Samkvæmt þessu verður ákærða sakfelld fyrir það sem henni er gefið að sök í báðum ákærum og eru brot hennar þar rétt færð til refsiákvæða.

Ákærða er fædd í [...] [...]. Samkvæmt sakavottorði hefur ákærða sex sinnum gengist undir lögreglustjórasátt vegna aksturs undir áhrifum áfengis og aksturs svipt ökurétti. Þá var ákærða dæmd í 90 daga fangelsi með dómi Héraðsdóms Reykjavíkur [...] fyrir sams konar brot og svipt ökurétti ævilangt. Það brot sem ákærða er sakfelld fyrir hér samkvæmt fyrsta lið I. kafla ákærunnar frá 20. nóvember 2018 var framið áður en sá dómur féll og verður henni því dæmdur hegningarauki, samkvæmt 78. gr. almennra hegningarlaga, hvað það brot varðar. Með hliðsjón af öllu framangreindu, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í fimm mánuði.

Með vísan til lagaákvæða í ákæru er áréttuð ævilöng svipting ökuréttar ákærðu.

Af hálfu ÁTVR hf. hefur verið fallið frá skaðabótakröfu að fjárhæð 3.999 krónur vegna II. kafla ákæru frá 20. nóvember 2018 .

Vegna ákæru frá 3. maí 2019 krefst

ÁTVR hf. skaðabóta að fjárhæð

3.900 krónur. Er krafan nægi lega rökstudd og verður því fallist á hana ásamt vöxtum eins og nánar greinir í dómsorði. Bótakrefjandi sótti ekki þing heldur sækjandi fyrir hans hönd. Verður honum því ekki dæmdur málskostnaður eins og krafist er.

Ákærða greiði málsvarnarþóknun skipaðs verjanda síns, G-kk-ef S-kk-ef lögmanns, 548.080 krónur, að meðtöldum virðisaukaskatti, og 72.765 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari. 5

B-kvk-nf B-kvk-nf héraðsdómari kveður upp þennan dóm.

D Ó M S O R Ð:

Ákærða, X, sæti fangelsi í fimm mánuði.

Ákærða er svipt ökurétti ævilangt.

Ákærða greiði Áfengis og tóbaksverslun ríkisins hf. 3.900 krónur ásamt vöxtum skv. 8. gr. laga nr. 38/2001 um vexti og verðtryggingu frá 29. september 2017 til 13. júní 2019, en þá með dráttarvöxtum skv. 1. mgr. 6. gr., sbr. 9. gr., laganna til greiðsludags.

Ákærða greiði málsvarnarþóknun skipaðs verjanda síns, G-kk-ef S-kk-ef lögmanns, 548.080 krónur og 72.765 krónur í annan sakarkostnað.

5

B-kvk-nf B-kvk-nf héraðsdómari kveður upp þennan dóm.

Ákærða, X, sæti fangelsi í fimm mánuði.

Ákærða er svipt ökurétti ævilangt.

Ákærða greiði Áfengis og tóbaksverslun ríkisins hf. 3.900 krónur ásamt vöxtum skv. 8. gr. laga nr. 38/2001 um vexti og verðtryggingu frá 29. september 2017 til 13. júní 2019, en þá með dráttarvöxtum skv. 1. mgr. 6. gr., sbr. 9. gr., laganna til greiðsludags.

Ákærða greiði málsvarnarþóknun skipaðs verjanda síns, G-kk-ef S-kk-ef lögmanns, 548.080 krónur og 72.765 krónur í annan sakarkostnað.